Държавен вестник, бр. 89, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  89
(b) Разпоредбите на буква (a) от този па­
раграф могат да се прилагат и в населените 
места.
(c) За прилагането на разпоредбите на 
този параграф се препоръчва националното 
законодателство да предвиди използването 
на едно от устройствата, посочени в пара­
граф 56 от Приложение 5 към Конвенцията.“
19. В член 25 от Конвенцията (Автомагис­
трали и пътища от подобен вид) се правят 
следните изменения и допълнения:
Параграф 1 се изменя, както следва:
„По автомагистралите и по специалните 
пътища, представляващи входове към или 
изходи от тях, обозначени като автомагис­
трали:
(a) е забранено движението на пешеходци, 
животни, велосипеди, мотопеди, освен ако 
не са приравнени към мотоциклетите, и на 
всички пътни превозни средства, различни от 
автомобилите и техните ремаркета, както и 
на автомобили или ремаркета на автомобили, 
които не могат поради конструкцията си да 
достигнат по равен път скоростта, посочена 
от националното законодателство, която 
обаче не може да бъде по-малка от 40 km 
(25 мили) в час;
(b) на водачите се забранява:
(i) да спират своите пътни превозни 
средства или да ги паркират другаде, освен 
на обозначените за паркиране места; ако 
спирането на превозното средство е настъ­
пило поради независещи от водача причини, 
водачът е длъжен да се постарае да премес­
ти пътното превозно средство от платното 
за движение и от лентата за принудително 
спиране и ако не е в състояние да направи 
това, незабавно да сигнализира пътното 
превозно средство на достатъчно разстояние, 
така че приближаващите водачи да бъдат 
своевременно предупредени; ако това се от­
нася до едно от пътните превозни средства, 
за които се прилага член 23, параграф 5 от 
Конвенцията, се препоръчва националното 
законодателство да предвиди използването 
на едно от устройствата, посочени в пара­
граф 56 от Приложение 5 към Конвенцията;
(ii) да завиват в обратна посока, да се 
движат назад и да навлизат в централната 
разделителна ивица, включително и местата 
за преминаване, свързващи двете платна 
помежду им.“
Непосредствено след параграф 1 на този 
член се добавя допълнителен параграф, 
както следва: 
„Когато една автомагистрала има три или 
повече ленти за движение, предназначени за 
движение в една и съща посока, на водачите 
на пътни превозни средства, предназначени 
за превоз на товари, чието допустимо макси­
мално тегло надвишава 3500 kg (7700 фунта), 
или на състави от пътни превозни средства, 
чиято дължина надвишава 7 m (23 фута), 
се забранява да използват други ленти за 
движение, различни от двете ленти за дви­
жение, разположени най-близо до границата 
на платното за движение, съответстващa на 
посоката на движение.“
Параграф 4 се изменя, както следва:
„За целите на прилагането на разпоредбите 
на параграф 1 на този член, както е изменен 
по-горе, разпоредбите на допълнителния 
параграф, добавен непосредствено след па­
раграф 1 на този член, и разпоредбите на 
параграфи 2 и 3 на този член от Конвенци­
ята към автомагистралите се приравняват 
и други пътища, които са предназначени за 
движение на автомобили, надлежно са обоз­
начени с пътни знаци като такива и които 
не обслужват крайпътни имоти.“
20. В член 27 от Конвенцията (Специални 
правила, отнасящи се до водачите на вело­
сипеди, мотопеди и мотоциклети) се правят 
следните изменения:
Параграф 2 се изменя, както следва:
„Забранява се на водачите на велосипеди 
да се движат, без да държат кормилото поне 
с една ръка, да бъдат теглени от друго пътно 
превозно средство или да превозват, теглят 
или бутат предмети, пречещи на управлението 
или опасни за другите участници в движе­
нието. Същите разпоредби се прилагат и за 
водачите на мотопеди и мотоциклети; освен 
това водачите на мотопеди и мотоциклети 
трябва да държат кормилото с две ръце, освен 
когато подават предписан в съответствие с 
Конвенцията сигнал.“
Параграф 4 се изменя, както следва:
„На водачите на мотопеди може да бъде 
разрешено да се движат по велосипедната 
алея и ако е целесъобразно, може да им бъде 
забранено да се движат по останалата част 
от платното за движение.“
21. В член 29 от Конвенцията (Релсови 
превозни средства) се правят следните из­
менения и допълнения:
Параграф 2 се изменя, както следва:
„Могат да бъдат приети специални прави­
ла, различни от тези, определени в Глава II 
от Конвенцията, за движението по пътищата 
на релсови превозни средства. Тези правила 
не могат да противоречат на разпоредбите 
на член 18, параграф 7 от Конвенцията.“
Накрая на този член се добавя допълни­
телен параграф, както следва:
„Релсови превозни средства, движещи се 
по или спрели на релсов път, който минава 
по платното за движение, се изпреварват 
от страната, съответстваща на посоката 
на движението. Ако заобикалянето или